टैग:#IndiavsAustralia2017, #ViratKohli, #ChinnaswamyStadium, #Benglurutest, #SteveSmith
टेस्ट के चौथे दिन भारतीय टीम अपनी दूसरी पारी में 274 रनों पर ऑल आउट हो गई।
बेंगलुरू : भारत और ऑस्ट्रेलिया के बीच खेला जा रहा दूसरा टेस्ट रोमांचक दौर में पहुंच गया है। भारत ने ऑस्ट्रेलिया के सामने 188 रनों का लक्ष्य रखा है। टेस्ट के चौथे दिन भारतीय टीम अपनी दूसरी पारी में 274 रनों पर ऑल आउट हो गई। इसी के साथ भारत की बढ़त 187 रनों की बढ़त मिली। दूसरी पारी में भारत की तरफ से चेतेश्वर पुजारा ने सर्वाधिक 92 रन बनाये। पुजारा के अलावा रहाणे ने 52 और लोकेश राहुल ने 51 रन बनाये। ऑस्ट्रेलिया की तरफ से हेजलवुड ने 6 और स्टार्क व ओ कीफ ने 2-2 विकेट लिये।
स्टार्क-हेजलवुड ने दो ओवर में लिये चार विकेट भारत के सेट बल्लेबाज अजिंक्य रहाणे (52) को स्टार्क ने एलबीडब्ल्यू आउट किया। इसकी अगली ही गेंद पर उन्होंने करुण नायर को बोल्ड कर पवेलियन भेज दिया। हालांकि, वह तीसरी गेंद पर तीसरा विकेट लेने में नाकाम रहे, पर उन्होंने भारत को दो झटके देकर अपनी टीम का मनोबल बढ़ाया। इसके अगले ही ओवर में जोश हेजलवुड ने पुजारा (92) को मिचेल मार्श के हाथों कैच करवाकर शतक से ठीक पहले आउट कर दिया। इसी ओवर में उन्होंने आर अश्विन (04) को भी आउट कर एक ही ओवर में दो विकेट लिए। हेजलवुड ने उमेश यादव को (01) वॉर्नर के हाथों कैच आउट करवाकर भारत को नौवां झटका दिया।
इसी के साथ हेजलवुड ने पारी में छह विकेट भी पूरे किए। तीसरे दिन भारत ने ऐसे खोए 4 विकेट अभिनव मुकुंद (16) को जोश हेजलवुड ने बोल्ड कर भारत को पहला झटका दिया। इसके बाद लोकेश राहुल (51) को स्टीव ओकीफ ने स्टीव स्मिथ के हाथों कैच आउट करवाया। विराट कोहली (15) को हेजलवुड ने एलबीडब्ल्यू आउट किया। जडेजा बल्लेबाजी करने ऊपर आए थे, लेकिन उन्हें हेजलवुड ने 02 रनों के स्कोर पर बोल्ड कर दिया।
276 रन पर सिमटी ऑस्ट्रेलिया की पहली पारी इससे पहले ऑस्ट्रेलिया ने अपनी पहली पारी में 276 रन बनाए। इसी के साथ मेहमान ऑस्ट्रेलियाई टीम ने 87 रनों की बढ़त बना ली है। ऑस्ट्रेलिया की तरफ से पहली पारी में सबसे ज़्यादा रन 66 रन शॉन मार्श ने बनाए तो भारत की तरफ से जडेजा ने 63 रन देकर 6 विकेट चटकाए। 189 पर सिमटी भारत की पहली पारी इस टेस्ट मैच के पहले दिन भारतीय टीम की पहली पारी 189 रन पर सिमट गई थी। भारत की ओर से सबसे ज़्यादा लोकेश राहुल ने 90 रन की पारी खेली। पहली पारी में ऑस्ट्रेलिया के ऑफ स्पिन गेंदबाज़ नाथन लयॉन ने 8 विकेट झटककर भारतीय टीम की कमर तोड़ दी थी।